Blaze7451/Wiki-th-20250601 huggingface dataset:
โฟลต

โฟลต (float) อาจหมายถึง- ทุ่น อุปกรณ์ตกปลาที่ลอยอยู่เหนือน้ำ- โฟลต (ขบวนพาเหรด) รถยนต์ที่มีการประดับตกแต่ง ร่วมในงานพาเหรด- โฟลต (อาหาร) ไอศกรีมที่กินในภาชนะเดียวกับเครื่องดื่ม เช่นรูตเบียร์โฟลต หรือโค้กโฟลต- โฟลต คือ ระยะเวลาที่สามารถหยุดทำงานได้โดยไม่ส่งผลให้โครงการล่าช้าในการบริหารโครงการ- จำนวนจุดลอยตัว ชนิดข้อมูลชนิดหนึ่งในคอมพิวเตอร์สำหรับเก็บค่าจำนวนจริง ตระกูลภาษาซีเรียกว่า float, double
วิชิทอ

ใจกลางเมืองวิชิทอ ในรัฐแคนซัส
วิชิทอ (Wichita, ˈwɪtʃɨtɔː) เป็นเมืองที่ใหญ่ที่สุดในรัฐแคนซัส มีอุตสาหกรรมที่สำคัญคือโรงงานผลิตเครื่องบิน วิชิทอตั้งอยู่ทางตอนใต้ของรัฐแคนซัส บริเวณแม่น้ำอาร์คันซอ ตามสัมมโนประชากรปี 2543 มีประชากร 344,284 คน
ถนนสายหลักที่ผ่านเมืองได้แก่ อินเตอร์สเตต 35 อินเตอร์สเตต 135 และ อินเตอร์สเตต 235
มหาวิทยาลัยในเมืองได้แก่ มหาวิทยาลัยวิชิทอสเตต

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของเมือง 
หมวดหมู่:เมืองในรัฐแคนซัส
บริการเครือข่ายสังคม

บริการเครือข่ายสังคม (social network service; SNS) เป็นรูปแบบของเว็บไซต์ ในการสร้างเครือข่ายสังคม สำหรับผู้ใช้งานในอินเทอร์เน็ต เขียนและอธิบายความสนใจ และกิจการที่ได้ทำ และเชื่อมโยงกับความสนใจและกิจกรรมของผู้อื่น ในบริการเครือข่ายสังคมมักจะประกอบไปด้วย การแช็ต ส่งข้อความ ส่งอีเมล วิดีโอ เพลง อัปโหลดรูป บล็อก 
การทำงานคือ คอมพิวเตอร์เก็บข้อมูลพวกนี้ไว้ในรูปฐานข้อมูล sql ส่วนวิดีโอ หรือ รูปภาพ อาจเก็บเป็น ไฟล์ก็ได้
บริการเครือข่ายสังคมที่เป็นที่นิยมได้แก่ ไฮไฟฟ์ มายสเปซ เฟซบุ๊ก ออร์กัต มัลติพลาย โดยเว็บเหล่านี้มีผู้ใช้มากมาย เช่น เฟสบุ๊คเป็นเว็บไซต์ที่คนไทยใช้มากที่สุด ในขณะที่ออร์กัตเป็นที่นิยมมากที่สุดในประเทศอินเดีย
ปัจจุบัน บริการเครือข่ายสังคม มีผลประโยชน์คือหาเงินจากการโฆษณา การเล่นเกมโดยใช้บัตรเติมเงิน

**ส่วนแบ่งการตลาด**
ตามข้อมูลของคอมสกอร์ ถึงเดือนเมษายน 2563

**ซอฟต์แวร์โอเพนซอร์ซ**
 Elgg- Diaspora- insoshi

**ทางจิตวิทยา**
 เครือข่ายสังคมเป็นหนึ่งในวิธีชักจูงที่ง่ายที่สุด เนื่องจากข้อมูลที่ผ่านช่องทางนี้ จะไปได้กว้างและค่อนข้างเร็ว- เครือข่ายสังคมเป็นอันตรายต่อความเป็นส่วนตัว เนื่องจากมีเหตุร้ายหลายประเภทที่สามารถเกิดขึ้นได้ในเครือข่ายสังคม ฉะนั้นจึงไม่ควรเผยแพร่ข้อมูลที่เป็นส่วนตัว รวมถึงไปสื่อต่างๆ ที่ไม่เหมาะสม ถึงแม้ว่าจะตั้งค่าความเป็นส่วนตัวแล้วก็ตาม- การใช้ซอฟต์แวร์เสรีหรือเขียนโปรแกรมเกี่ยวกับเครือข่ายสังคมขึ้นมาเองนั้นปลอดภัยกว่าการใช้เครือข่ายสังคมที่มีชื่อเสียง

**ในแง่การใช้งาน**

**ความเป็นส่วนตัว**
ในปัจจุบันระบบการตั้งค่าความเป็นส่วนตัวค่อนข้างจะละเอียดมากขึ้น แต่ในมุมหนึ่งก็เป็นดาบสองคมเพราะว่าการตั้งค่าความเป็นส่วนตัวสูงก็มักจะมีผู้ไม่หวังดีแอบเอาข้อมูลปลอมหรือทำในทางไม่ดีกับบุคคลเหล่านั้นได้ โดยโซโช่วเนตเวอร์คตัวใหม่ๆมักจะมีระบบความเป็นส่วนตัวที่ละเอียดยิ่งขึ้น ปัญหาความเป็นส่วนตัวในหลายๆกรณีมักจะสื่อถึงจิตใจคนได้อย่างมากรวมถึงระบบโซเชียลเน็ตเวิร์คเว็บไซต์เก่าๆนั้นที่จะต้องมีระบบการเพิ่มรายชื่อเพื่อนกับการรับเพื่อน

**การแจ้งเตือน**
สำหรับบางเว็บไซต์จะไม่มีการแจ้งเตือนเช่น วิกิพีเดีย มายสเปซ ซึ่งการแจ้งเตือนคือเมื่อมีผู้ใช้รายอื่นเคลื่อนไหวอะไรก็จะส่งข้อความมาถึงเรา
เว็บไซต์ส่วนใหญ่จะไม่มีการแจ้งเตือนเรื่องการลบเพื่อนออก

**การคุ้มครองเด็ก**
ในปัจจุบันนี้เว็บไซต์ส่วนใหญ่ยังไม่ค่อยจะมีระบบการคุ้มครองเด็กเท่าที่ควร เพราะยังเน้นต้องการโฆษณาเว็บไซต์ ซึ่งเป็นอันตรายอย่างมาก และรวมถึงทั้งแฟนเพจต่างๆของเฟดบุกที่ไม่คุ้มครองอาจจะนำพาสู่ความไม่ดีต่อเด็กเป็นได้

**การก่อกวน**
เครือข่ายสังคมย่อมมาพร้อมกับการก่อกวน เพราะเนื่องจากเกมส์ออนไลน์เริ่มมีมาก่อน และการก่อกวนนั้นจะก่อให้เกิดความโมโหการรำคาญเพียงเพื่อความสนุก เช่น การสร้างบัญชีผู้ใช้ปลอม การใส่ภาพที่ไม่เหมาะสม หรือการว่าร้าย เป็นต้น

**อ้างอิง ==
ชุดตัวอักษร (ภาษารูปนัย)

ชุดตัวอักษร (alphabet) ในวิทยาการคอมพิวเตอร์ หมายถึง เซตของอักขระและตัวเลขที่มีจำนวนสมาชิกมากกว่าศูนย์และมีจำนวนจำกัด โดยปกติแล้วชุดตัวอักษรมักเขียนแทนด้วยสัญลักษณ์ 

**ตัวอย่าง**
  คือชุดตัวอักษรของเลขฐานสอง-  คือชุดตัวอักษรของเลขฐานสิบ-  คือชุดตัวอักษรตัวพิมพ์เล็กในภาษาอังกฤษ

**ดูเพิ่ม**
 การเข้ารหัสอักขระ (character encoding) หรือ ชุดอักขระ (character set)
หมวดหมู่:ภาษารูปนัย
หมวดหมู่:คณิตศาสตร์เชิงการจัดคำ
ตัปแอร์ปูร์ตูกัล

สำนักงานใหญ่, Building 25
ตัปแอร์ปูร์ตูกัล (TAP Air Portugal) เป็นสายการบินประจำชาติและสายการบินที่ใหญ่ที่สุดของประเทศโปรตุเกส โดยมีฐานบินอยู่ที่ท่าอากาศยานลิสบอน และมีสำนักงานใหญ่ในกรุงลิสบอน ตัปให้บริการเที่ยวบินสู่จุดหมายปลายทางกว่า 90 แห่ง ใน 30 ประเทศทั่วโลกและเป็นสมาชิกครือข่ายพันธมิตรสายการบินสตาร์อัลไลแอนซ์ตั้งแต่ปี ค.ศ. 2005

**จุดหมายปลายทาง**

**ข้อตกลงการบินร่วม**
ตัปแอร์ปูร์ตูกัลได้ทำข้อตกลงการบินร่วมกับสายการบินดังต่อไปนี้:- อีเจียนแอร์ไลน์- แอร์บอลติก- แอร์แคนาดา- แอร์ไชนา- แอร์อินเดีย- ออล นิปปอน แอร์เวย์- ออสเตรียนแอร์ไลน์- อะโซร์สแอร์ไลน์- อาซูลบราซิลเลียนแอร์ไลน์- เป่ย์จิงแคปิตอลแอร์ไลน์- บรัสเซลส์แอร์ไลน์- โครเอเชียแอร์ไลน์- อียิปต์แอร์- เอ็ลอัล- เอมิเรตส์- เอธิโอเปียนแอร์ไลน์- สายการบินเอทิฮัด- ฟินน์แอร์- โกว์ลีญัสอาแอเรียส- อิตาแอร์เวย์- เจ็ตบลูแอร์เวย์- ลังโมซัมบิกแอร์ไลน์- ลอตโปลิชแอร์ไลน์- ลุฟท์ฮันซ่า- ลักซ์แอร์- นอร์ดิสเค- เอสเซเว่นแอร์ไลน์- สิงคโปร์แอร์ไลน์- เซาท์แอฟริกันแอร์เวส์- สวิสอินเตอร์แนชนัลแอร์ไลน์- การบินไทย- เตอร์กิชแอร์ไลน์- ยูเครนอินเตอร์แนชนัลแอร์ไลน์- ยูไนเต็ดแอร์ไลน์

**ฝูงบิน== 

**ฝูงบินปัจจุบัน**
ณ เดือนกรกฎาคม ค.ศ. 2024 ตัปแอร์ปูร์ตูกัลมีเครื่องบินประจำการในฝูงบินดังนี้:
ตัปแอร์ปูร์ตูกัลมีอายุฝูงบินเฉลี่ย 10.1 ปี

**อ้างอิง**

**แหล่งข้อมูลอื่น**
 เว็บไซต์ทางการ- รายละเอียดฝูงบิน
หมวดหมู่:สายการบิน
หมวดหมู่:สายการบินประจำชาติ
หมวดหมู่:สตาร์อัลไลแอนซ์
หมวดหมู่:บริษัทที่ก่อตั้งในปี พ.ศ. 2488
หมวดหมู่:บริษัทของโปรตุเกส
หมวดหมู่:สายการบินที่ก่อตั้งในปี พ.ศ. 2488
หมวดหมู่:แอร์ไลน์สฟอร์ยุโรป
หมวดหมู่:มิตซูบิชิ

หมวดหมู่:ตราสินค้ารถยนต์
หมวดหมู่:บริษัทรถยนต์
หมวดหมู่:ผู้ผลิตเครื่องบิน
หมวดหมู่:บริษัทของญี่ปุ่น
หมวดหมู่:หมวดหมู่ตั้งตามชื่อบริษัท
เตียวก๊ก

เตียวก๊ก (เสียชีวิต ค.ศ. 184) มีชื่อในสำเนียงจีนกลางว่า จางเจวี๋ย หรือ จางเจี่ยว (p=Zhāng Jué หรือ Zhāng Jiǎo) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นผู้ก่อตั้งและผู้นำกลุ่มกบฏโพกผ้าเหลือง ในช่วงปลายยุคราชวงศ์ฮั่นตะวันออกของประเทศจีน p=1058 
ชื่อในภาษาจีนกลางของเตียวก๊กคือ "จางเจวี๋ย" บางครั้งอ่านเป็น "จางเจี่ยว" เพราะตัวอักษร 角 ซึ่งเป็นชื่อตัวของเตียวก๊กสามารถอ่านได้ทั้ง "เจวี๋ย" และ "เจี่ยว" โดย "เจวี๋ย" เป็นคำอ่านแบบเก่าและ "เจี่ยว" เป็นคำอ่านแบบใหม่

**กบฏโพกผ้าเหลือง**
ในปี ค.ศ. 184 เตียวก๊กตั้งตนเองเป็น "ปรมาจารย์" (大賢良師) ขึ้นเป็นผู้นำของกบฏโพกผ้าเหลืองพร้อมกับน้องชายคือเตียวโป้ (張寶) และเตียวเหลียง (張梁) ภายใต้การรณรงค์ที่เรียกว่า "วิถีสวรรค์" หรือ "วิถีสันติ" เตียวก๊กตั้งตนเองเป็น "ขุนพลสวรรค์" (天公將軍) ตั้งเตียวโป้เป็น "ขุนพลแผ่นดิน" (地公將軍) และตั้งเตียวเหลียงเป็น "ขุนพลมนุษย์" (人公將軍)  กบฏโพกผ้าเหลืองอ้างตนเป็นผู้นับถือลัทธิเต๋าและก่อกบฏต่อต้านราชวงศ์ฮั่น เพื่อตอบสนองต่อการเก็บภาษีอย่างหนัก การฉ้อราษฎร์บังหลวง ภาวะข้าวยากหมากแพง และอุทกภัย ซึ่งเป็นสัญญาณบอกว่าพระเจ้าเลนเต้ได้สูญเสียอาณัติแห่งสวรรค์แล้ว 
กบฏโพกผ้าเหลืองได้รับชัยชนะเป็นส่วนมากในช่วงเริ่มต้นของการก่อกบฏ แต่ภายหลังกลับไม่สามารถต้านทานกองทัพหลวงของราชวงศ์ฮั่นที่นำโดยโฮจิ๋น โลติด ตั๋งโต๊ะ ฮองฮูสง จูฮี และคนอื่น ๆ ได้ เมื่อเตียวก๊กเสียชีวิต กบฏโพกผ้าเหลืองก็อ่อนแอลงจนในที่สุดก็ถูกปราบปรามและถูกตีกระจัดกระจายไป เตียวโป้ถูกปราบปรามและถูกสังหารโดยกองทัพหลวงที่นำโดยฮองฮูสงและกัวเตี่ยน (郭典) ที่อำเภอเซี่ยชวีหยาง  (下曲陽縣 เซี่ยชวีหยางเซี่ยน; ปัจจุบันอยู่ทางทิศตะวันตกของเมืองจิ้นโจว มณฑลเหอเป่ย์)  ส่วนเตียวเหลียงถูกปราบปรามและถูกสังหารโดยกองทัพหลวงที่นำโดยฮองฮูสงที่อำเภอกงจ๋ง  (廣宗縣 กว่างจงเซี่ยน; ปัจจุบันอยู่ทางทิศตะวันออกเฉียงใต้ของอำเภอกว่างจง มณฑลเหอเป่ย์) 
กลุ่มใหญ่หลายกลุ่มของกบฏโพกผ้าเหลืองยังคงร่อนเร่ไปทั่วจีนเป็นเวลาอีกหลายปีหลังกบฏถูกปราบปราม ในที่สุดส่วนใหญ่ก็ไปเข้าร่วมเป็นทหารของขุนศึกโจโฉ ซึ่งมีนโยบายการปฏิรูปที่ดินคล้ายคลึงกับของเตียวก๊ก 

**ในวรรณกรรม สามก๊ก**
เตียวก๊กปรากฏเป็นตัวละครในนิยายอิงประวัติศาสตร์เรื่องสามก๊ก ถูกกล่าวถึงครั้งแรกในตอนที่ 1 ของนิยาย ตรงกับในสามก๊ก ฉบับเจ้าพระยาพระคลัง (หน) ตอนที่ 1 ตามความดังนี้

จากนั้นเตียวก๊กจึงเริ่มการก่อการกบฏโพกผ้าเหลืองร่วมกับน้องชาย ในนิยายกล่าวถึงเตียวก๊กเพียงไม่กี่ครั้ง การเสียชีวิตของเตียวก๊กถูกกล่าวถึงในข้อความในตอนที่ 2 ของนิยาย (ตรงกับในสามก๊ก ฉบับเจ้าพระยาพระคลัง (หน) ตอนที่ 1) ว่า "บัดนี้ฮองฮูสงยกพลไปรบกับเตียวก๊ก เตียวก๊กตายก่อนแล้ว"  ในนิยาย เตียวโป้น้องชายของเตียวก๊กไม่ได้เสียชีวิตในการรบกับกองทัพหลวง แต่ถูกลอบสังหารโดยลูกน้องชื่อลำแจ้ง (嚴政) ซึ่งตัดศีรษะของเตียวโป้แล้วไปสวามิภักดิ์ต่อกองทัพหลวง 

**ความนิยมในรูปแบบอื่น ๆ**
ภายหลังในปลายสมัยราชวงศ์ชิง หงซิ่วเฉวียน ซึ่งเกิดในครอบครัวชาวนา อำเภอกวนผู่ลู่ มณฑลกวางตุ้ง ได้แอบอ้างตนว่าเป็นน้องชายของพระเยซู เข้ารีตในคริสต์ศาสนา และได้ก่อตั้งลัทธิไท่ผิงขึ้นมาใหม่ พร้อมทั้งเชิดชูเตียวก๊กเป็นศาสดาคนแรกของลัทธิ เขาได้นำไพร่พลสาวก ก่อตั้งอาณาจักร "ไท่ผิงเทียนกั๋ว" (太平天国) หรือ อาณาจักรสวรรค์แห่งสันติสุขที่ยิ่งใหญ่ สุดท้ายถูกทางราชสำนักชิงส่งกองทัพเข้าปราบปรามได้สำเร็จ หงซิ่วเฉวียนฆ่าตัวตายใน พ.ศ. 2407

**อ้างอิง**
หมวดหมู่:บุคคลที่เกิดในคริสต์ศตวรรษที่ 2
ตีเยวก๊ก
หมวดหมู่:กบฏโพกผ้าเหลือง
เนินข้างขม่อม

เนินข้างขม่อม (parietal eminence or parietal tuber) เป็นพื้นผิวด้านนอกของกระดูกข้างขม่อม มีลักษณะนูน เรียบ และมีเนินกระดูกที่อยู่ใกล้ๆ ซึ่งเป็นจุดที่เริ่มกระบวนการสร้างกระดูก (ossification)

**แหล่งข้อมูลอื่น**
 34256.000-2
หมวดหมู่:กะโหลกศีรษะ
เส้นขมับ

เส้นขมับ (temporal lines) เป็นเส้นโค้ง 2 เส้นที่ทอดผ่านข้ามตรงกลางของกระดูกข้างขม่อม (parietal bone) แบ่งออกเป็นเส้นบน (superior temporal line) และเส้นล่าง (inferior temporal lines) เส้นขมับเส้นบนเป็นจุดเกาะของพังผืดขมับ (temporal fascia) ส่วนเส้นล่างเป็นขอบเขตบนสุดของจุดเกาะต้นของกล้ามเนื้อเทมพอราลิส (Temporalis)

**ดูเพิ่ม**
 แอ่งขมับ (Temporal fossa)

**ภาพอื่นๆ**

**แหล่งข้อมูลอื่น**
  #17 and #18 date=2007-01-09  (source  here date=2006-04-16 )- 34256.000-2
หมวดหมู่:กะโหลกศีรษะ
ช่องข้างขม่อม

ช่องข้างขม่อม (parietal foramen) เป็นรูของกะโหลกศีรษะซึ่งอยู่ทางส่วนหลังของกระดูกข้างขม่อม (parietal bone) ซึ่งอยู่ใกล้กับขอบกระดูกบน เป็นทางผ่านของหลอดเลือดดำซึ่งเข้าไปยังซุพีเรียร์ ซาจิตตัล ไซนัส (superior sagittal sinus) และบางครั้งอาจมีแขนงเล็กๆ ของหลอดเลือดแดงท้ายทอย (occipital artery) ช่องนี้อาจไม่พบในบางคน และขนาดของช่องนี้มีความแปรผันมาก

**ดูเพิ่ม**
 รูของกะโหลกศีรษะ

**แหล่งข้อมูลอื่น**
 parietal+foramen
หมวดหมู่:กะโหลกศีรษะ
หมวดหมู่:รูของกะโหลกศีรษะ
ช่องกกหู

พื้นผิวด้านนอกของกระดูกขมับ (temporal bone) ปรากฏรูของกะโหลกศีรษะจำนวนมาก หนึ่งในนั้นซึ่งมีขนาดใหญ่และอยู่กับขอบด้านหลังของกระดูกขมับคือ ช่องกกหู (mastoid foramen) ซึ่งเป็นทางผ่านของหลอดเลือดดำที่เข้าสู่ทรานสเวิร์ส ไซนัส (transverse sinus) และแขนงเล็กๆ ของหลอดเลือดแดงท้ายทอย (occipital artery) ที่เข้าสู่เยื่อดูรา (dura mater)

**ความแปรผัน**
ตำแหน่งและขนาดของช่องดังกล่าวมีความแปรผันในแต่ละบุคคลสูง ในบางคนอาจไม่มีช่องนี้ ในบางคนอาจพบอยู่ที่กระดูกท้ายทอย หรือในซูเจอร์ระหว่างกระดูกขมับและกระดูกท้ายทอย

**ภาพอื่นๆ**

**แหล่งข้อมูลอื่น**
 Mastoid+foramen- 34257.000-1- 34257.000-2-  Akram Abood Jaffar: Personal website, Anatomical variations
หมวดหมู่:กะโหลกศีรษะ
หมวดหมู่:รูของกะโหลกศีรษะ
โทรเลขเอมส์

โทรเลขจากเมืองเอมส์
โทรเลขจากเมืองเอมส์ (Ems Telegram, Ems Dispatch; Dépêche d'Ems; Emser Depesche) เป็นโทรเลขที่เจ้าหน้าที่กระทรวงการต่างประเทศปรัสเซียส่งถึงออทโท ฟอน บิสมาร์ค (Otto von Bismark) อัครมหาเสนาบดีปรัสเซีย เพื่อรายงานเหตุการณ์ที่เอกอัครราชทูตฝรั่งเศสเข้าเฝ้าพระเจ้าวิลเลียมที่ 1 (ต่อมาทรงได้รับสถาปนาเป็นไกเซอร์วิลเลียมที่  1 จักพรรดิองค์แรกแห่งจักรวรรดิเยอรมัน) เมื่อวันที่ 13 กรกฎาคม พ.ศ. 2413 เพื่อให้พระองค์ยืนยันในฐานะองค์ประมุขของราชวงศ์โฮเฮนซอลเลิร์น (Hohenzollern) ว่าจะไม่สนับสนุนให้สมาชิกในราชวงศ์ขึ้นครองราชบัลลังก์สเปนที่ว่างลงจากการปฏิวัติ พ.ศ. 2411 แต่เนื้อความในโทรเลขดังกล่าวถูกบิสมาร์คดัดแปลงตัดต่อก่อนส่งไปลงหนังสือพิมพ์เพื่อก่อให้เกิดความเข้าใจผิดระหว่างปรัสเซียกับฝรั่งเศส 
โทรเลขจากเมืองเอมส์จึงกลายเป็นประเด็นของความขัดแย้งทางการทูตของทั้งสองประเทศ และเป็นชนวนเหตุสงครามฝรั่งเศส - ปรัสเซีย (Franco - Prussian War) ในปี พ.ศ. 2413 - 2414 ซึ่งเป็นไปตามแผนการของบิสมาร์คที่จะใช้สงครามกับฝรั่งเศสเพื่อกระตุ้นกระแสชาตินิยมเพื่อรวมชาติเยอรมนี

**ข้อความในโทรเลข**

**ข้อความในโทรเลขฉบับจริง**

**ข้อความในโทรเลขฉบับดัดแปลงและตัดต่อใหม่**

**อ้างอิง**
  หน้า = 
หมวดหมู่:สงครามฝรั่งเศส-ปรัสเซีย
หมวดหมู่:ประวัติศาสตร์เยอรมนี
หมวดหมู่:การล่มสลายของจักรวรรดิฝรั่งเศสที่สอง
หมวดหมู่:อ็อทโท ฟ็อน บิสมาร์ค
ปุ่มกกหู

ปุ่มกกหู (mastoid process) เป็นส่วนยื่นรูปกรวยซึ่งยื่นออกมาจากพื้นผิวด้านล่างของส่วนกกหูของกระดูกขมับ (mastoid portion of the temporal bone) ตั้งอยู่ทางด้านหลังของปากรูหู (external acoustic meatus) และทางด้านข้างของสไตลอยด์ โพรเซสของกระดูกขมับ (styloid process) ขนาดและรูปร่างของปุ่มกกหูมีความแปรผัน ซึ่งในผู้ชายมักจะมีขนาดใหญ่กว่าผู้หญิง
ปุ่มนี้เป็นจุดเกาะของกล้ามเนื้อไดแกสทริก (Digastric muscle) กล้ามเนื้อสเตอร์โนไคลโดมาสตอยด์ (Sternocleidomastoid) กล้ามเนื้อสปลีเนียส แคปิติส (Splenius capitis) และกล้ามเนื้อลองจิสสิมุส แคปิติส (Longissimus capitis)

**แหล่งข้อมูลอื่น**
 Mastoid+process- lesson5-  Diagram at victoriacollege.edu date=2007-09-27 
หมวดหมู่:กะโหลกศีรษะ
เกออร์กี กาปอน

เกออร์กี อะปอลโลโนวิช กาปอน (Георгий Аполлонович Гапон; George Apollonovich Gapon; 17 กุมภาพันธ์ พ.ศ. 2413 – 10 เมษายน พ.ศ. 2459) เป็นนักบวชชาวยูเครน ผู้นำชนชั้นแรงงาน และผู้ก่อตั้งสมัชชาแรงงานรัสเซีย (Assembly of Russian Factory and Workshop Workers) ในกรุงเซนต์ปีเตอส์เบิร์ก ใน พ.ศ. 2446 เกออร์กีมีความใกล้ชิดกับตำรวจและเป็นผู้นำกรรมกรให้เคลื่อนไหวต่อสู้ทางการเมืองในกรอบที่เข้มงวดของหลักศาสนาคือการมีขันติ ความสงบ และสันติวิธี โดยเป็นผู้นำในการเดินขบวนอย่างสันติครั้งใหญ่ของกรรมกรในกรุงเซนต์ปีเตอส์เบิร์กในเดือนมกราคม พ.ศ. 2448 แต่กองทหารของซาร์นิโคลัสที่ 2 พยายามแยกสลายกลุ่มผู้ชุมนุมเดินขบวนและเกิดการปะทะกันอย่างรุนแรงจนเป็นเหตุการณ์ที่รู้จักกันว่า "วันอาทิตย์นองเลือด" (Bloody Sunday) และนำไปสู่การปฏิวัติรัสเซียในเดือนตุลาคม พ.ศ. 2448

**อ้างอิง**

**บรรณานุกรม**

**แหล่งข้อมูลอื่น**
 เกออร์กี กาปอน-  เรื่องราวชีวิตของฉัน, โดย บาทหลวงเกออร์กี กาปอน (1906)
2459
หมวดหมู่:ชาวยูเครน
หมวดหมู่:บุคคลจากเซนต์ปีเตอส์เบิร์ก
ท่าอากาศยานเพชรบูรณ์

ท่าอากาศยานเพชรบูรณ์ หรือ สนามบินเพชรบูรณ์ (Phetchabun Airport) ตั้งอยู่ที่ อำเภอหล่มสัก จังหวัดเพชรบูรณ์  อยู่ห่างจากตัวอำเภอหล่มสักประมาณ 16 กิโลเมตร และห่างจาก ตัวจังหวัดเพชรบูรณ์ประมาณ 31 กิโลเมตร มีเนื้อที่ทั้งหมดประมาณ 4,100 ไร่ เป็นสนามบินที่มีพื้นที่ใหญ่เป็นลำดับที่สองในประเทศไทย (รองจากสนามบินสุวรรณภูมิ) ทำพิธีเปิดเมื่อ 8 เมษายน พ.ศ. 2543 เป็นท่าอากาศยานในสังกัดกรมท่าอากาศยาน กระทรวงคมนาคม เริ่มเปิดให้บริการสายการบินพาณิชย์ โดยการบินไทย ในปี 2543 จากนั้นในปี 2547 ได้หยุดให้บริการเชิงพาณิชย์ เนื่องจากมีผู้ใช้บริการน้อย
ต่อมาในปี 2554 มีความพยายามจะเปิดให้บริการเชิงพาณิชย์อีกครั้ง โดยใช้เครื่องบินขนาด 19 ที่นั่ง แต่หลังเปิดให้บริการได้เพียง 1 เดือน ก็ต้องยกเลิกไป จนกระทั่งปี 2561 สายการบินนกแอร์มาเปิดให้บริการเส้นทางการบินได้เพียง 3 เดือน ก็หยุดให้บริการ จึงทำให้ท่าอากาศยานเพชรบูรณ์ไม่มีสายการบินพาณิชย์เปิดให้บริหารมาจนถึงปัจจุบัน

**ข้อมูลท่าอากาศยาน**
 อาคารที่พักผู้โดยสาร 2 ชั้น ขนาดพื้นที่ 11,000 ตารางเมตร สามารถรองรับผู้โดยสาร ในชั่วโมงเร่งด่วน ทั้งเข้า/ออกได้ จำนวน 450 คน และรองรับผู้โดยสารได้ 3,600 คนต่อวัน- ห้องพักผู้โดยสารขาเข้า-ออก- อาคารหอบังคับการบินสูง 7 ชั้น- อาคารเครื่องช่วยการเดิน อากาศ- อาคารที่ทำการดับเพลิง- อาคารระบบไฟฟ้าสนามบิน- อาคารรับส่งวิทยุ- อาคารบ้านพักเจ้าหน้าที่- จอดรถยนต์ได้ 165 คัน- จอดรถบัสโดยสารได้ 8 คัน- ลานจอดเครื่องบิน ขนาดกว้าง 85 เมตร ยาว 261.5 เมตร รองรับเครื่องบินได้ 32 เที่ยวบินต่อวัน

**รายชื่อสายการบิน**

**สายการบินที่เคยทำการบิน**
เพิ่มเติม
ปัจจุบันท่าอากาศยานเพชรบูรณ์ไม่มีบริการเที่ยวบินพาณิชย์ มีเพียงเที่ยวบินส่วนตัวจำนวน 37 เที่ยวบิน เที่ยวบินทหารจำนวน 525 เที่ยวบิน ในปี 2565 

**อ้างอิง**
เพชรบูรณ์
พชรบูรณ์
หมวดหมู่:โครงสร้างพื้นฐานด้านการขนส่งในจังหวัดเพชรบูรณ์
หมวดหมู่:สิ่งก่อสร้างในอำเภอหล่มสัก
การกลายเป็นกระดูก

การกลายเป็นกระดูก หรือ การสร้างกระดูก (Ossification) เป็นกระบวนการสร้างเนื้อกระดูก โดยที่เนื้อเยื่อเกี่ยวพัน เช่นกระดูกอ่อนเปลี่ยนแปลงไปเป็นกระดูกหรือเนื้อเยื่อที่คล้ายกระดูก เนื้อเยื่อที่เกิดกระบวนการกลายเป็นกระดูกจะมีหลอดเลือดยื่นเข้าไปข้างใน หลอดเลือดเหล่านี้จะนำแร่ธาตุ เช่นแคลเซียม และเข้ามาในเนื้อเยื่อเพื่อให้เกิดการสร้างเนื้อกระดูกแข็ง การสร้างกระดูกเป็นกระบวนการที่เป็นพลวัต คือมีกระบวนการสร้างและสลายทดแทนกันอยู่ตลอด โดยมีเซลล์ออสติโอบลาสต์ (osteoblast) ทำหน้าที่พาเอาแร่ธาตุเข้ามา และมีออสติโอคลาสต์ (osteoclast) ทำหน้าที่สลายเนื้อกระดูก กระบวนการดังกล่าวนี้เรียกว่า กระบวนการก่อรูปกระดูก (bone remodeling) ซึ่งจะเกิดขึ้นตลอดช่วงชีวิต

**ประเภทของการกลายเป็นกระดูก**
 Endochondral ossification เป็นการกลายเป็นกระดูกโดยทดแทนโครงแบบเดิมของกระดูกอ่อน โดยที่กลุ่มเซลล์มีเซนไคม์ (mesenchyme) จะเข้าไปแทนที่เซลล์กระดูกอ่อนผ่านทางหลอดเลือด เริ่มจากส่วนกลางของกระดูกซึ่งเป็นจุดการสร้างกระดูกปฐมภูมิ (primary ossification center) เมื่อเซลล์มีเซนไคม์มีการพัฒนาไปเป็นเซลล์ต้นกำเนิดเซลล์กระดูก จึงมีการสะสมของเนื้อกระดูกมากขึ้น- Intramembranous ossification เป็นการสร้างเนื้อกระดูกจากการรวมตัวของกลุ่มเซลล์ชนิดมีเซนไคม์ ทำให้เกิดจุดการสร้างกระดูกปฐมภูมิ (primary ossification center) และตามด้วยการสะสมแคลเซียมในบริเวณดังกล่าว เช่น กระดูกกลมที่พบในเชิงกราน- Heterotopic ossification เป็นการสร้างเนื้อกระดูกทดแทนเนื้อเยื่อแข็งนอกโครงกระดูก โดยเฉพาะอย่างยิ่งในเนื้อเยื่อเกี่ยวพันหรือเนื้อเยื่อกล้ามเนื้อ

**วิวัฒนาการ**
มีหลายทฤษฎีที่กล่าวเสนอขึ้นเพื่ออธิบายว่ากระดูกวิวัฒนาการมาเป็นโครงสร้างในสัตว์มีกระดูกสันหลังได้อย่างไร แนวความคิดหนึ่งที่เป็นที่นิยมกล่าวว่ากระดูกวิวัฒนาการมาจากเนื้อเยื่อซึ่งวิวัฒนาการเพื่อเก็บสะสมแร่ธาตุ จากแบบจำลองดังกล่าว แร่ธาตุเช่นแคลเซียมถูกสะสมไว้ในกระดูกอ่อน และกระดูกเป็นการปรับตัวโดยกระบวนการสร้างเนื้อกระดูกของกระดูกอ่อน อย่างไรก็ตาม ความเป็นไปได้อื่นๆ กล่าวว่าเนื้อเยื่อกระดูกวิวัฒนาการขึ้นมาเพื่อเป็นตัวกั้นออสโมติก หรือเพื่อเป็นโครงสร้างที่ใช้ป้องกัน

**อ้างอิง**
หมวดหมู่:ระบบโครงกระดูก
หมวดหมู่:เนื้อเยื่อ
แม่แบบ:เหตุการณ์ปัจจุบัน/2551 พฤษภาคม 28

* พายุทอร์เนโดในระดับ EF5 พัดผ่านเมืองพาร์เกอร์เบิร์กในรัฐไอโอวา ทำลายพื้นที่เมืองกว่าหนึ่งในสาม มียอดผู้เสียชีวิต 4 คน  (แอลเอไทม์)
}
ประสิทธิ์ ศิริบรรเทิง

ประสิทธิ์ ศิริบรรเทิง (พ.ศ. 2470 - พ.ศ. 2529)  เป็นนักเขียน นักหนังสือพิมพ์ บรรณาธิการ ผู้อำนวยการสร้างละครเวที และเป็นผู้เขียนบทภาพยนตร์ที่มีชื่อเสียงหลายเรื่อง เช่น เล็บครุฑ มังกรแดง ภูตเหลือง ทหารเสือกรมหลวงชุมพร เพชรพระอุมา การะเกด กุหลาบแสนสวย เกล็ดแก้ว เป็นต้น และเป็นหัวหน้ากองบรรณาธิการนิตยสารจักรวาล

**ประวัติ**
ประสิทธิ์ ศิริบรรเทิง เป็นชาวแม่กลอง เกิดที่จังหวัดสมุทรสงคราม เริ่มเข้าวงการประพันธ์ตั้งแต่อายุ 15 ปี  เขียนเรื่องสั้นเรื่องแรก ชื่อ "สุภาพสตรีในชุดดำ" ได้ตีพิมพ์ในไทยใหม่วันจันทร์ เมื่อ พ.ศ. 2486 เข้าเรียนที่เตรียมธรรมศาสตร์รุ่นเดียวกับหม่อมราชวงศ์ถนัดศรี สวัสดิวัตน์ และกายสิทธิ์ ตันติเวชกุล แต่เรียนไม่จบเพราะหันไปทำงานเป็นนักข่าวหนังสือพิมพ์อิสระธรรมของเจริญ ไชยชนะ และย้ายมาเป็นบรรณาธิการหนังสือพิมพ์ไทรายวัน รุ่นเดียวกับสมชาย อาสนจินดา และเสนีย์ บุษปะเกษ เป็นเจ้าของฉายา "สาม ส."
ช่วงสงครามโลกครั้งที่สอง ประสิทธิ์ออกมาทำนิตยสารรายสัปดาห์ใช้ชื่อว่าพวงพยอม ของชานนท์ พวงพยอม แล้วมาตั้งคณะละครเวทีของตัวเอง ชื่อ "ธัญวันการละคร" แสดงที่เฉลิมนคร เรื่องแรกคือเรื่อง "เดนพิศวาส" ตามด้วย "บัลลังก์เลือด"  โดยเรื่องหลังเป็นทั้งผู้เขียนบทประพันธ์และบทละครได้รับความนิยมมาก 
เมื่อความนิยมสร้างละครเวทีลดลง ประสิทธิ์จึงหันไปทำนิตยสารสกุลไทย และได้รับชักชวนจากสุพรรณ พราหมณ์พันธุ์ ให้มาช่วยเขียนบทภาพยนตร์เรื่องเล็บครุฑ ซึ่งมาจากบทประพันธ์ของพนมเทียน ให้กับบริษัทภาพยนตร์สหนาวีไทย ภาพยนตร์ประสบความสำเร็จอย่างสูง ทำให้ประสิทธิ์มีผลงานเขียนบทภาพยนตร์ต่อมาอีกหลายสิบเรื่อง
ประสิทธิ์ ศิริบรรเทิง สมรสกับจงกลณี พุทธิแพทย์ นักเขียนชื่อดัง เจ้าของนามปากกา "แขไข เทวิณ"  เสียชีวิตเมื่อ พ.ศ. 2529 ด้วยโรคมะเร็ง อายุได้ 59 ปี

**อ้างอิง**
 อ้างหนังสือ|ผู้แต่ง=คริส สารคาม |ชื่อหนังสือ=นักเขียนในอดีต 2 |URL= |จังหวัด=กรุงเทพฯ|พิมพ์ที่=สำนักพิมพ์แสงดาว|ปี= พ.ศ. 2542|ISBN=974-7343-81-9|หน้า=หน้าที่|จำนวนหน้า=263
หมวดหมู่:นักเขียนจากจังหวัดสมุทรสงคราม
หมวดหมู่:นักหนังสือพิมพ์ชาวไทย
หมวดหมู่:นักเขียนบทภาพยนตร์ชาวไทย
หมวดหมู่:เสียชีวิตจากมะเร็ง
2529
ดวงอาทิตย์เที่ยงคืน

ไฟล์:Midnight sun.jpg|thumb|ดวงอาทิตย์เที่ยงคืนที่ประเทศนอร์เวย์
ดวงอาทิตย์เที่ยงคืน คือ ปรากฏการณ์ธรรมชาติ ที่เกิดขึ้นในฤดูร้อนของทวีปยุโรปและบริเวณใกล้เคียง ทางตอนเหนือของเส้นอาร์กติกเซอร์เคิล และตอนใต้ของเส้นแอนตาร์กติกเซอร์เคิล ที่ดวงอาทิตย์ยังคงมองเห็นในเวลาเที่ยงคืน โดยมีโอกาสตามสภาพอากาศ ดวงอาทิตย์จะมองเห็นได้สำหรับอย่างต่อเนื่องตลอด 24 ชั่วโมงส่วนใหญ่ทางตอนเหนือของอาร์กติกเซอร์เคิลและตอนใต้ของแอนตาร์กติกเซอร์เคิล ดวงอาทิตย์เที่ยงคืนที่อาจเกิดขึ้นในจำนวนวันที่ไม่แน่นอน
ไม่มีการตั้งถิ่นฐานของมนุษย์ถาวรทางตอนใต้ของขั้วโลกเหนือ ดังนั้นประเทศและดินแดนที่สามารถมองเห็นดวงอาทิตย์เที่ยงคืนได้จะจำกัดให้คนข้ามเส้นอาร์กติกเซอร์เคิล เช่น แคนาดา (ยูคอน, นูนาวุต), สหรัฐอเมริกา (อะแลสกา), เดนมาร์ก (กรีนแลนด์), นอร์เวย์, สวีเดน, ฟินแลนด์, รัสเซีย, ไอซ์แลนด์ โดยดินแดนของ นอร์เวย์ซึ่งตั้งอยู่ทางตอนเหนือของอาร์กติกเซอร์เคิลเป็นจุดที่ดวงอาทิตย์ไม่ได้ตกดินเป็นเวลายาวนานที่สุด (73 วัน) ในช่วงฤดู​​ร้อนในสฟาลบาร์

**การชมดวงอาทิตย์เที่ยงคืน**

**นอร์เวย์**
สถานที่ที่ชมตะวันยามเที่ยงคืนได้เหมาะเจาะคือเมืองทรมเซอ ระหว่าง 16 พฤษภาคม-27 กรกฎาคม และสฟาลบาร์ ซึ่งเป็นหมู่เกาะกลางมหาสมุทรอาร์กติก ทางตอนเหนือของแผ่นดินใหญ่นอร์เวย์ขึ้นไปอีก 640 กิโลเมตร ระหว่าง 19 เมษายน-23 สิงหาคม
นอกจากนอร์เวย์ ดินแดนที่อยู่เหนือเส้นอาร์กติกเซอร์เคิล ประกอบด้วย อะลาสกา แคนาดา กรีนแลนด์ ไอซ์แลนด์ สวีเดน ฟินแลนด์ และดินแดนของรัสเซียอย่างบริเวณโนวาวา เซมล์ยา หรือมูร์มันสก์ ก็สามารถมองเห็นอาทิตย์เที่ยงคืนได้เหมือนกัน ทั้งนี้ดินแดนที่เคยมีบันทึกว่าเกิดปรากฏการณ์อาทิตย์เที่ยงคืนนานที่สุด คือทางปลายเหนือสุดของฟินแลนด์ ดวงอาทิตย์ไม่ตกดินนานถึง 73 วัน
สำหรับการจัดเวลากลางวันกลางคืน ดวงอาทิตย์ไม่สร้างความสับสน เพราะว่าไปตามนาฬิกาเป็นปกติ
หมวดหมู่:ดวงอาทิตย์
หมวดหมู่:ปรากฏการณ์ทางดาราศาสตร์
หมวดหมู่:ปรากฏการณ์บนโลก
ฮัวหยง

ฮัวหยง ในวรรณกรรมจีน อาจหมายถึงตัวละครต่อไปนี้- ฮัวหยง (Hua Xiong) ขุนพลซึ่งเป็นบริวารของตั๋งโต๊ะ ในเรื่อง สามก๊ก- ฮัวหยง (Hua Rong) หนึ่งใน 108 ผู้กล้าหาญแห่งเขาเหลียงซาน ในเรื่อง ซ้องกั๋ง
THX

สัญลักษณ์ของระบบ THX
Tom Holman’s Experiment (THX) เป็นเครื่องหมายทางการค้าของ มาตรฐานรับรองระบบภาพ และเสียง ดิจิตอล เซอร์ราวนด์ ของ Lucasfilm Limited ซึ่งก่อตั้งขึ้นโดย จอร์จ ลูคัส นอกจากนี้ ยังพ้องกับชื่อภาพยนตร์เรื่องแรกของลูคัส ในปี ค.ศ. 1970 คือเรื่อง THX-1138
THX คิดค้นและพัฒนาโดย Dr.Tom Holman ในปี ค.ศ. 1983 เพื่อทำการพัฒนาระบบการทำงานที่ให้ความมั่นใจได้ว่าคุณภาพเสียงของภาพยนตร์ Star Wars ตอนที่ 6 Return of the Jedi จะมีมาตรฐานในระดับเดียวกัน ไม่ว่าจะเข้าฉายที่โรงภาพยนตร์ใดในโลก
ในประเทศไทย THX ถูกนำเข้ามาโดย ภารดร เล็กประเสริฐ อดีตผู้ช่วยผู้กำกับภาพยนตร์เมื่อหันมาประกอบธุรกิจด้าสนภาพยนตร์และเครื่องเสียง

**อ้างอิง**
  วิจิตร บุญชู

**แหล่งข้อมูลอื่น**
  THX Official Website-  Official THX Create a Trailer Contest 2006 date=2010-01-03 -  Home Theatre Program launch
หมวดหมู่:ระบบเสียง
หมวดหมู่:เครื่องเสียง
ปาล์มบังสูรย์

ปาล์มบังสูรย์ Johannesteijsmannia altifrons เป็นปาล์มที่พบทางภาคใต้ของประเทศไทย ขยายพันธุ์โดยการเพาะเมล็ด ลำต้นเลื้อยใต้ดิน เป็นปาล์มแบบสมบูรณ์เพศ เป็นไม้พื้นล่างของป่า ต้องการร่มเงาของไม้ใหญ่ในการบังแสงแดดและลม หากอยู่กลางแจ้งสีจะซีดไม่สวยงาม  หากโดนลมแรงใบจะแหว่งและขาด  มีแผ่นใบติดขนาดใหญ่ที่สวยงามมาก  จัดเป็นปาล์มที่เลี้ยงค่อนข้างยาก เพราะไม่ทนทาน ต่อความแห้งแล้ง และการกระทบกระเทือนของระบบราก  แต่หากมีที่ร่มใต้ต้นไม้ใหญ่จะสามารถเลี้ยงให้สวยงามได้  ใช้เวลาปลูกตั้งแต่เมล็ดงอกจนมีขนาดที่สวยงามประมาณ 10 ปี ขึ้นไป
หมวดหมู่:วงศ์ย่อยลาน
หมวดหมู่:ปาล์ม
หมวดหมู่:ไม้ประดับ
พันธะโคออร์ดิเนตโคเวเลนต์

ไฟล์:Coordinate Covalent Bonding.svg|thumb|300px|ตัวอย่างของพันธะโคออร์ดิเนตโคเวเลนต์ในไนโตรเจนไฮดรอกไซด์|alt=
พันธะโคออร์ดิเนตโคเวเลนต์ เป็นพันธะโคเวเลนต์ที่เกิดจากอะตอมของธาตุชนิดหนึ่งให้อะตอมของธาตุอีกชนิดหนึ่งใช้คู่อิเล็กตรอนวงนอกสุดของตัวเองทั้ง 2 ตัว ใช้สัญลักษณ์ในสูตรโครงสร้างแบบเส้นเป็นลูกศร ซึ่งพันธะนี้เรียกชื่ออีกอย่างว่า พันธะเดทีฟ (Dative Bond) ซึ่งพบในสารประกอบหลายชนิด พันธะชนิดนี้ไม่แตกต่างจากพันธะโคเวเลนต์ธรรมดาในทางเคมี
หมวดหมู่:เคมีกรด-เบส
หมวดหมู่:เคมี
ตัวยกและตัวห้อย

ตัวยกและตัวห้อย 4 ตำแหน่ง
ตัวยก หรือ ดรรชนีบน (superscript) คืออักขระใดๆ ที่เขียนในระดับสูงกว่าระดับบรรทัดปกติ
ตัวห้อย หรือ ดรรชนีล่าง (subscript) คืออักขระใดๆ ที่เขียนในระดับต่ำกว่าระดับบรรทัดปกติ
ทั้งตัวยกและตัวห้อยจะถูกเขียนให้มีขนาดเล็กกว่าปกติเล็กน้อย ส่วนใหญ่ใช้กับสูตรคณิตศาสตร์หรือสูตรเคมี พบได้น้อยกับข้อความทั่วไป

**การใช้**
 ในทางคณิตศาสตร์ ตัวห้อยที่อยู่ด้านหลังของจำนวนจะแสดงว่า จำนวนนั้นๆ อยู่ในฐานอะไร เช่น 12110 ซับสคริปต์ด้วยเลข 3 จะบอกให้รู้ว่า จำนวนนี้อยู่ในระบบเลขฐาน 3 และหลักที่ n จากทางด้านขวา จะมีค่าประจำหลักเท่ากับ  โดยทั่วไปแล้วในระบบตัวเลขฐาน 10 จะไม่บอกฐาน- ในทางเคมี ซับสคริปต์แสดงจำนวนอะตอมในสารประกอบต่างๆ ถ้าไม่มีตัวเลขนั้นหมายความว่ามีเพียง 1 อะตอมต่อโมเลกุล

**การพิมพ์**
 ในโปรแกรม ไมโครซอฟท์ เวิร์ด 2008 จากบนแถบเมนูเข้าไปที่รูปแบบ>แบบอักษร>เลือกตัวห้อยหรือตัวยก ส่วน ไมโครซอฟท์ เวิร์ด 2007 จากแท็บ Home > Font> X2 หรือ X2
หมวดหมู่:การเขียน
ใบสุทธิ

ใบสุทธิ  ในคำวัดหมายถึงเอกสารที่แสดงความบริสุทธิ์ของภิกษุสามเณรว่าเป็นภิกษุสามเณรที่ถูกต้องตามพระวินัย เหมือนบัตรประจำตัวประชาชน ต่างแต่มีลักษณะเป็นเล่มขนาดเล็กสำหรับพกติดตัวได้ ในภาษาหนังสือเรียกว่า หนังสือสุทธิ หรือสุทธิบัตร
ใบสุทธิ จะระบุรายละเอียดไว้มากมาย เช่น ชื่อ นามสกุล วันเดือนปีเกิด สถานที่เกิด นามบิดามารดา วันเดือนปีที่บวช สังกัดที่อยู่ การย้ายสังกัด การเปลี่ยนแปลงชื่อ
ใบสุทธิ พระอุปัชฌาย์เป็นผู้ออกให้ มีพระสังฆาธิการระดับเจ้าคณะอำเภอขึ้นไปลงลายมือชื่อและประทับตราประจำตำแหน่งรับรอง

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548

**ดูเพิ่ม**
 สถานีย่อย:พระพุทธศาสนา
หมวดหมู่:ศาสนาพุทธ
หมวดหมู่:คำศัพท์ศาสนาพุทธ
หมวดหมู่:นักถ่ายภาพแบ่งตามสัญชาติ

หมวดหมู่:นักถ่ายภาพ
หมวดหมู่:หมวดหมู่แบ่งตามสัญชาติ
หมวดหมู่:บุคคลแบ่งตามอาชีพและสัญชาติ
หมวดหมู่:นักถ่ายภาพชาวฝรั่งเศส

หมวดหมู่:นักถ่ายภาพแบ่งตามสัญชาติ
หมวดหมู่:ชาวฝรั่งเศสแบ่งตามอาชีพ
สถานีย่อย:พระพุทธศาสนา/มุมธรรมะ

"เรื่องราวเต็มโลก เต็มบ้าน เต็มเมือง เราก็วางเสีย ละเสีย
ละอยู่ที่กาย ที่ใจตนนี่แหละ อย่าไปละที่อื่น การหอบอดีต
และอนาคตมาหมักสุมไว้ในใจ ก็เป็นทุกข์ ตัดออกให้หมด"- หลวงปู่แหวน สุจิณโณ
----
หมวดหมู่:วรรณกรรมศาสนาพุทธ
สถานีย่อย:พระพุทธศาสนา/บทสวดมนต์ในพุทธศาสนา

มงคลสูตร เป็นหนึ่งในบทสวดมนต์ที่พุทธศาสนิกชนชาวไทยนิยมสวดบทหนึ่ง โดยบทสวดมนต์นี้ ปรากฎในพระไตรปิฎกเถรวาท เป็นพระสูตรหรือหลักธรรมที่พระพุทธเจ้าทรงแสดงแก่เหล่าเทวดา ที่มาทูลถามพระพุทธเจ้าเพื่อตอบข้อสงสัยของมนุษย์และเทวดา โดยพระสูตรบทนี้ถือว่าเป็นพระสูตรสำคัญบทหนึ่งในพระพุทธศาสนาเถรวาท เพราะมีเนื้อหาแสดงถึงการปฏิเสธมงคลภายนอก ที่นับถือเหตุการณ์หรือสิ่งต่าง ๆ ว่าเป็นมงคล หรือมีมงคล โดยอธิบายว่าในทัศนะพระพุทธศาสนานั้น มงคลของมนุษย์และเทวดาย่อมเกิดจากการกระทำอันได้แก่ อ่านต่อ...
แก้
----
หมวดหมู่:บทสวดมนต์และพระคาถา
----
Wikisource วิกิซอร์ซ มีข้อมูลต้นฉบับเกี่ยวกับ: บทสวดมนต์ในพระพุทธศาสนา
ปริยัติธรรม

ปริยัติธรรม   (อ่านว่า ปะริยัดติทำ) หมายถึงธรรมที่พึงศึกษาเล่าเรียน ได้แก่พระพุทธพจน์หรือพระไตรปิฎก เรียกเต็มว่า พระปริยัติธรรม
ปริยัติธรรมหรือพระพุทธพจน์ที่พึงศึกษาเล่าเรียนนั้นมี 9 อย่าง คือ สุตตะ เคยยะ เวยยากรณะ คาถา อุทาน อิติวุตตกะ ชาตกะ อัพภูตธัมมะ เวทัลละ เรียกอีกอย่างหนึ่งว่า นวังคสัตถุศาสน์ (คำสอนของพระศาสดา 9 ประเภท)
การศึกษาเล่าเรียนปริยัติธรรมทั้ง 9 อย่างนี้ของพระภิกษุสามเณรในปัจจุบัน เรียกว่า เรียนนักธรรม เรียนบาลี และแบ่งปริยัติธรรมออกเป็น 3 คือ พระปริยัติธรรมแผนกธรรม พระปริยัติธรรมแผนกบาลี และพระปริยัติธรรมแผนกสามัญศึกษา ถึงเป็นการเรียนสายสามัญ ควบคู่ ธรรมบาลี

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:ศาสนาพุทธ
หมวดหมู่:คำศัพท์ศาสนาพุทธ
เอหิภิกขุอุปสัมปทา

เอหิภิกขุอุปสัมปทา  เป็นชื่อเรียกวิธีบรรพชาอุปสมบทเป็นพระภิกษุในสมัยพุทธกาลยุคต้น ๆ โดยพระพุทธเจ้าประทานให้ด้วยพระองค์เอง โดยการตรัสว่า
ตรัสเพียงเท่านี้ ก็เป็นภิกษุในพระพุทธศาสนาแล้ว เพราะคำตรัสขึ้นต้นว่า เอหิ ภิกขุ... จึงเรียกการอุปสมบทแบบนี้ว่า เอหิภิกขุอุปสัมปทา เรียกผู้ได้รับการอุปสมบทว่า เอหิภิกขุ
การอุปสมบทแบบนี้พระผู้มีพระภาคเจ้าประทานแก่พระอัญญาโกณฑัญญมหาเถระเป็นท่านแรก จึงถือว่าท่านเป็นปฐมสาวกหรือเป็นปฐมเถระในพระพุทธศาสนา ต่อมาเมื่อมีผู้มาขอบวชมากขึ้นพระพุทธองค์จึงได้ทรงเลิกวิธีอุปสมบทแบบนี้ และทรงเปลี่ยนวิธีใหม่เป็น ติสรณคมนูปสัมปทา และเป็นวิธีญัตติจตุตถกรรมวาจาซึ่งใช้มาจนถึงปัจจุบัน

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548

**ดูเพิ่ม**
ติสรณคมนูปสัมปทา
*ญัตติจตุตถกรรมวาจา
หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
เนกขัมมะ

เนกขัมมะ (Naiṣkramya, नैष्काम्य)  แปลว่า การออก, การออกบวช, และ ละเว้นจากการทำบาป ใช้คำว่า เนกขัม ก็มี
เนกขัมมะ หมายถึงการละเหย้าเรือนออกไปบวชเป็นพระเป็นนักบวช, การละชีวิตทางโลกไปสู่ชีวิตอันบริสุทธิ์ เป็นการปลดเปลื้องตนจากโลกียวิสัยไปบำเพ็ญเพียรเพื่อความปลอดจากการทำบาป ปกติใช้เรียกการออกบวชของนักบวชทุกประเภทและใช้ได้ทั้งชายและหญิง
เนกขัมมะ ในพระพุทธศาสนาจัดเป็นบารมีอย่างหนึ่งเรียกว่า เนกขัมมบารมี คือบารมีที่เกิดจากการออกบวช

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548

**ดูเพิ่ม**
 สถานีย่อย:พระพุทธศาสนา
หมวดหมู่:ศาสนาพุทธ
หมวดหมู่:คำศัพท์ศาสนาพุทธ
หมวดหมู่:หม้อข้าวหม้อแกงลิง

หมวดหมู่:พืชแบ่งตามวงศ์
หมวดหมู่:พืชแบ่งตามสกุล
หมวดหมู่:พืชกินสัตว์
หมวดหมู่:อันดับคาร์เนชัน
แม่แบบ:เหตุการณ์ปัจจุบัน/2551 พฤษภาคม 29

* รถร่วมบริการ หยุดให้บริการรถโดยสารประจำทางทั่วกรุงเทพ และชุมนุมประท้วงหน้ากระทรวงคมนาคม เนื่องจากต้นทุนค่าน้ำมันเชื้อเพลิงสูง หลังจากก่อนหน้านี้ศาลปกครองมีคำสั่งระงับการขึ้นราคาค่าโดยสาร  มีเพียงรถโดยสารของ ขสมก. ที่ยังให้บริการแก่ประชาชน  (สำนักข่าวไทย)- คตส. นำเอกสารหลักฐานยื่นต่ออัยการสูงสุด เพื่อพิจารณามีคำสั่งฟ้องต่อศาลฎีกาแผนกคดีอาญาของผู้ดำรงตำแหน่งทางการเมือง พิพากษาให้ยึดทรัพย์สินของทักษิณ ชินวัตร จำนวน 76,621,603,061 บาท ตกเป็นของแผ่นดิน  (กรุงเทพธุรกิจ)
}
บริติช สกาย บรอดคาสติ้ง

บริติช สกาย บรอดคาสติ้ง (Sky Group Limited) คือสถานีโทรทัศน์ดาวเทียมแห่งแรกของอังกฤษ ออกอากาศครั้งแรกในวันอาทิตย์ที่ 5 กุมภาพันธ์ ค.ศ. 1989 หลังจากทดลองออกอากาศมานาน ในชื่อ สกาย แชนแนล และมีช่องรายการออกอากาศแรกๆ คือ
# สกาย แชนแนล(ตอนหลังเปลี่ยนเป็น สกาย วัน)
# สกาย มูฟวี่
# สกาย นิวส์
# ยูโรสปอร์ต
ต่อจากนั้นก็มีการควบรวมกิจการระหว่างสกายกับบีเอสบี(บริติช แซทเทิลไลท์ บรอดคาสติ้ง) และเปลี่ยนชื่อเป็นบริติช สกาย บรอดคาสติ้ง และเพิ่มช่องรายการมาเรื่อยๆ จนถึงปัจจุบัน และจดทะเบียนในตลาดหลักทรัพย์ลอนดอนว่า BskyB ในดัชนีฟุทซี่ 100

**ปัจจุบัน**
ปัจจุบันยังคงออกอากาศอยู่ และได้ยุบช่องรายการดังนี้
# สกาย แชนแนล
# สกาย บ๊อกออฟฟิศ
# สกาย โซป
# ยูโรสปอร์ต
# เดอะ สปอร์ต แชนแนล ของบีเอสบี

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:บริษัทของสหราชอาณาจักร
หมวดหมู่:คอมคาสต์
บิวตีฟูลโอไฮโอ

บิวตีฟูลโอไฮโอ (Beautiful Ohio) เป็นเพลงประจำรัฐโอไฮโอ เนื้อเพลงแรกแต่งโดยบาลลาร์ด แมคโดแนล และได้รับการปรับปรุงโดยวงมาร์ชของมหาวิทยาลัยโอไฮโอสเตต

**เนื้อเพลงแรก**
Long, long time ago
Someone I know
Had a little red canoe,
In it room for only two.
Love found its start
Then in my heart,
And like a flower grew.
สร้อย:
Drifting with the current down a moonlit stream,
While above the Heavens in their glory gleam,
And the stars on high
Twinkle in the sky,
Seeming in a paradise of love divine,
Dreaming of a pair of eyes that looked in mine.
Beautiful Ohio, in dreams again I see
Visions of what used to be

**เนื้อเพลงปัจจุบัน**
I sailed away;
Wandered afar;
Crossed the mighty restless sea;
Looked for where I ought to be.
Cities so grand, mountains above,
Led to this land I love.
สร้อย:
Beautiful Ohio, where the golden grain
Dwarf the lovely flowers in the summer rain.
Cities rising high, silhouette the sky.
Freedom is supreme in this majestic land;
Mighty factories seem to hum in tune, so grand.
Beautiful Ohio, thy wonders are in view,
Land where my dreams all come true!

**อ้างอิง**
หมวดหมู่:รัฐโอไฮโอ
Nepenthes globosa

Nepenthes globosa มาจากภาษาละติน globosus แปลว่า "กลมคล้ายผลส้ม" เป็นพืชถิ่นเดียวพบได้ตามหมู่เกาะทางฝั่งทะเลอันดามันของประเทศไทย เช่นเกาะพระทองเป็นต้น มันมีบางส่วนที่คล้ายกับ N. rafflesiana และเหมือนกับ N. rowanae จาก Cape York, ออสเตรเลีย.
เป็นที่รู้จักกันดีในชื่อ"ไวกิ้ง" เนื่องมาจากลักษณะหม้อคล้ายเรือไวกิ้ง ณ ปัจจุบัน ถูกระบุให้เป็น var. หนึ่งของ Nepenthes mirabilis ชื่อว่า Nepenthes mirabilis var.globosa

**ลักษณะทางพฤกษศาสตร์**
เป็นไม้เลื้อยสูงประมาณ 2-6 เมตร ลำต้นกลมแดงใบเป็นรูปรี (elliptic) ใบเรียงตัวเป็นเกลียว (spiral) ใบหนา หม้อมีลักษณะเป็นทรงกลมหรือทรงป้าน ผนังหม้อหนา ดอกเป็นแบบช่อกระจะ (raceme) ออกดอกช่วงเดือนมิถุนายน-กุมภาพันธ์ ผล/ฝักเป็นรูปวงรีคล้ายแคปซูลและแตกเมื่อแก่ (Capsules)

**แหล่งข้อมูลอื่น**
  Nepenthes globosa ในถิ่นที่อยู่ date=2013-01-04 -  ไวกิ้ง ไม้ของไทย ออสเตรเลีย หรือญี่ปุ่น date=2009-02-08 -  คลังภาพ : Nepenthes globosafix-attempted=yes -  หม้อข้าวหม้อแกงลิงในเมืองไทยfix-attempted=yes 
หมวดหมู่:หม้อข้าวหม้อแกงลิง
เอกภพที่สังเกตได้

ไฟล์:2MASS LSS chart-NEW Nasa.jpg|thumb|400px|ภาพมุมกว้างของท้องฟ้าถ่ายด้วยเทคนิค near-infrared แสดงให้เห็นการกระจายตัวของกาแล็กซีต่างๆ นอกเหนือจากทางช้างเผือก มีจำนวนทั้งสิ้นมากกว่า 1.5 ล้านกาแล็กซี
ตามทฤษฎีบิกแบง เอกภพที่สังเกตได้ (Observable Universe) คือขอบเขตห้วงอวกาศในกรอบทรงกลมที่มีจุดศูนย์กลางที่ผู้สังเกตการณ์ ที่มีขนาดเล็กพอที่เราจะสังเกตวัตถุต่าง ๆ ภายในได้ เช่น ระยะเวลาที่นานพอสำหรับการแพร่สัญญาณจากวัตถุ ณ เวลาใด ๆ หลังเหตุการณ์บิกแบง มีการเคลื่อนที่เท่าความเร็วแสง และเดินทางมาถึงผู้สังเกตการณ์ ณ เวลาปัจจุบัน ทุก ๆ ตำแหน่งมีเอกภพที่สังเกตได้ของจุดนั้น ๆ ซึ่งอาจพอดีหรือเหลื่อมกันกับเอกภพที่สังเกตได้จากโลก ในทางทฤษฎีเอกภพที่สังเกตได้อาจมีขนาดเล็กกว่าหรือใหญ่กว่าขนาดของเอกภพจริง
200px

**ดูเพิ่ม**
 เอกภพ- ขอบฟ้าเหตุการณ์ (Event Horizon)- ขอบฟ้าจักรวาลวิทยา (Cosmological Horizon)

**แหล่งข้อมูลอื่น**
  FAQ ของจักรวาลวิทยา-  Star Survey reaches 70 sextillion
หมวดหมู่:จักรวาลวิทยาเชิงกายภาพ
หมวดหมู่:เอกภพเชิงกายภาพ
หมวดหมู่:ดาราศาสตร์
ละครชุด

ละครชุด หรือ ซีรีส์ (series) เป็นละครที่แบ่งเผยแพร่เป็นตอน (episode) หลายตอนต่อเนื่องกัน เช่น เป็นรายวันหรือรายสัปดาห์ ทุกตอนมีเนื้อหาต่อเนื่องกัน ทั้งมีนักแสดงและมีรูปแบบอย่างเดียวกัน
ในอเมริกาเหนือ มักเป็นละครที่แบ่งเผยแพร่เป็นตอน ๆ และอาจยืดเยื้อหลายฤดูกาล (season) โดยตั้งแต่ปลายคริสต์ทศวรรษ 1980 ละครชุดหนึ่งมักมี 20–26 ตอน มักเริ่มเผยแพร่ในฤดูใบไม้ร่วง ซึ่งกินเวลาตั้งแต่เดือนกันยายนถึงเดือนมีนาคม แล้วเผยแพร่ซ้ำในฤดูใบไม้ผลิหรือฤดูร้อน คือตั้งแต่เดือนเมษายนถึงเดือนสิงหาคม ส่วนก่อนหน้านี้ อาจมีมากถึง 30 หรือ 39 ตอน  นับแต่คริสต์ทศวรรษ 2000 มาเป็นอย่างน้อย ละครชุดมักได้รับการสั่งทำหรือสนับสนุนให้ทำเพียง 10–13 ตอนเพื่อประเมินความสนใจของผู้ชม ถ้าเป็นที่สนใจ ก็จะทำเพิ่มจนถึง 20–26 ตอนตามปรกติ
ละครชุดในประเทศอินเดีย (ซึ่งเรียกในภาษาอังกฤษว่า serials) มักมีอย่างน้อย 200 ตอน แต่ละตอนยาว 20–25 นาที ส่วนตอนพิเศษ (เรียกว่า maha-episode) มักยาว 45–50 นาที

**อ้างอิง**
หมวดหมู่:รายการโทรทัศน์
1 E10 m

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 1010 ม. (10 จิกะเมตร หรือ 10 ล้าน กม.)
__TOC__
----
ความยาวน้อยกว่า 1010 เมตร
----- 10 ล้าน กม. — ความสูงของคนทั้งหมดบนโลก- 18 ล้าน กม. — หนึ่ง นาทีแสง- 40 ล้าน กม. — เส้นผ่าศูนย์กลางของ ริเจล ดาวฤกษ์สีฟ้ามหึมา- 57.5 ล้าน กม. — ระยะทางจากดวงอาทิตย์ถึงดาวพุธ
----
ความยาวมากกว่า 1011 เมตร
----

**ดูเพิ่ม**
 อันดับของขนาด (ความยาว)
10
โรงเรียนบดินทรเดชา (สิงห์ สิงหเสนี) นนทบุรี

โรงเรียนบดินทรเดชา (สิงห์ สิงหเสนี) นนทบุรี เป็นโรงเรียนสหศึกษาประจำอำเภอบางกรวย จังหวัดนนทบุรี สังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในท้องที่หมู่ที่ 3 บ้านวัดชลอ ตำบลวัดชลอ บนธรณีสงฆ์ของวัดกล้วย เนื้อที่ 12 ไร่ และที่ดินบริจาคของนางสง่า สิลา, นายอเนก ศิลา, นางสาวละมุล ศิลา และนายสงัด ปุกเกตุ เนื้อที่ 1 งาน 49 วา

**ประวัติ**
โรงเรียนบดินทรเดชา (สิงห์ สิงหเสนี) นนทบุรี เดิมมีชื่อว่า โรงเรียนบางกรวย เปิดทำการสอนเป็นปฐมฤกษ์ในวันที่ 17 พฤษภาคม พ.ศ. 2503 โดยใช้ศาลาวัดกล้วยเป็นสถานที่เรียนชั่วคราว มีนายประสม ศิริจันทร์ ศึกษาธิการอำเภอบางกรวย รักษาการแทนครูใหญ่ และทางอำเภอบางกรวยได้ขอให้นายอบ น่วมอยู่, นายเจริญ ด้วงเอี่ยม และนายเฉลิม พบสระบัว ครูโรงเรียนวัดชลอ มาเป็นครูช่วยสอนในครั้งแรก ต่อมาวันที่ 3 มิถุนายน พ.ศ. 2503 กรมสามัญศึกษาได้แต่งตั้งให้นายสำรวม ดิษนิล ครูโรงเรียนวัดเขมาภิรตาราม มาดำรงตำแหน่งครูใหญ่คนแรกของโรงเรียน
ใน พ.ศ. 2541 กรรมการสมาคมศิษย์เก่าโรงเรียนบางกรวย สมาคมผู้ปกครองและครูโรงเรียนบางกรวย และคณะครูอาจารย์ได้ร่วมกันพิจารณาเห็นว่า ผู้ปกครองมีทัศนคติและค่านิยมในการส่งบุตรหลานให้เข้าเรียนในโรงเรียนที่มีชื่อเสียง จึงมีมติตรงกันว่าสมควรเปลี่ยนชื่อโรงเรียนเพื่อให้เป็นจุดสกัดนักเรียนจำนวนหนึ่งไม่ให้เข้าไปเรียนแออัดอยู่ในเฉพาะโรงเรียนส่วนกลาง ในวันที่ 25 มิถุนายน พ.ศ. 2542 กระทรวงศึกษาธิการได้ประกาศเปลี่ยนชื่อโรงเรียนบางกรวยเป็น โรงเรียนบดินทรเดชา (สิงห์ สิงหเสนี) นนทบุรี

**คณะสี**
pink คณะพรหมสุรินทร์ (สีชมพู)
*green คณะราชโยธา (สีเขียว)
*orange คณะเกษตรรักษา (สีแสด)
*#0099FF คณะราชสุภาวดี (สีฟ้า)

**หลักสูตรและแผนการเรียน**

**ระดับชั้นมัธยมศึกษาตอนต้น**
SMT (Science Math Technology)
*ภาษาอังกฤษและภาษาต่างประเทศที่ 2 (ภาษาจีน ภาษาเกาหลี ภาษาญี่ปุ่น)
*ส่งเสริมศักยภาพผู้ประกอบการ
*Talent Education

**ระดับชั้นมัธยมศึกษาตอนปลาย**
SMT (Science Math Technology)
*EM (English Mathematics)
*ภาษาอังกฤษและภาษาต่างประเทศที่ 2 (ภาษาจีน ภาษาเกาหลี ภาษาญี่ปุ่น)
*ส่งเสริมศักยภาพผู้ประกอบการ
*Talent Education

**ทำเนียบผู้บริหารโรงเรียน**

**ตราสัญลักษณ์ประจำโรงเรียน**

**อ้างอิง**

**แหล่งข้อมูลอื่น**
  เว็บไซต์โรงเรียนบดินทรเดชา (สิงห์ สิงหเสนี) นนทบุรี date=2020-05-13 - โรงเรียนบดินทรเดชา (สิงห์ สิงหเสนี) นนทบุรี- area=101703
นนทบุรี
หมวดหมู่:โรงเรียนในจังหวัดนนทบุรี
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษานนทบุรี
หมวดหมู่:โรงเรียนที่ก่อตั้งในปี พ.ศ. 2503
หมวดหมู่:สิ่งก่อสร้างในอำเภอบางกรวย
วิกิพีเดีย:โครงการวิกิพระพุทธศาสนา

__NOTOC__ __NOEDITSECTION__
โครงการวิกิพระพุทธศาสนา เป็นโครงการที่สนับสนุนสถานีย่อยพระพุทธศาสนา มีจุดมุ่งหมายเพื่อรวบรวมและปรับปรุงคุณภาพของบทความสารานุกรม ทุกหัวข้อที่เกี่ยวข้องกับพระพุทธศาสนา ถ้าคุณมีความรู้ความสนใจในด้านนี้ คุณสามารถช่วยปรับปรุง แก้ไข เพิ่มเติมเนื้อหาเดิมที่มีอยู่แล้วให้สมบูรณ์ยิ่งขึ้น หรือสร้างบทความใหม่ขึ้นมา โดยในส่วนของหน้าอภิปรายของบทความที่เกี่ยวข้องกับพระพุทธศาสนาจะมีการติดป้าย บทความพุทธศาสนา เพื่อเชื่อมโยงเข้าหาหน้าสถานีย่อยและหน้าโครงการนี้ โดยนอกจากนี้คุณสามารถช่วยจัดระดับบทความตามที่ปรากฏในระดับการเขียนบทความได้ โดยจำนวนและระดับทั้งหมดจะแสดงในตารางด้านขวา
คุณทำได้
ค้นหา
type=search
width=25
buttonlabel= ดู
searchbuttonlabel= ค้นหา
break=no
ข้อมูล- สถานีย่อยพระพุทธศาสนา - โครงการวิกิพระพุทธศาสนา - ร่วมแก้ไข - เรียนรู้การใช้งาน
หมวดหมู่ทั้งหมด
ศาสนาพุทธ
การจัดระดับบทความ
จัดระดับบทความพุทธศาสนาตามเกณฑ์การจัดระดับบทความ ในหน้าพูดคุย โดยติดป้ายดังนี้- ระดับคัดสรร สำหรับบทความคัดสรร- ระดับคุณภาพ สำหรับบทความคุณภาพ- ระดับดี สำหรับบทความระดับดี- ระดับพอใช้ สำหรับบทความระดับพอใช้- ระดับโครง สำหรับบทความโครง- ระดับรายชื่อ สำหรับบทความรายชื่อ- ระดับหมวดหมู่ สำหรับหมวดหมู่ที่เกี่ยวข้องกับโครงการ- บทความพุทธศาสนา สำหรับบทความที่ไม่แน่ใจว่าอยู่ในระดับใด
รายชื่อบทความ:
แม่แบบสำหรับโครงการ
โครงการที่เกี่ยวข้อง- วิกิพีเดีย:โครงการวิกิประเทศไทย
พุทธศาสนา
แม่แบบ:เหตุการณ์ปัจจุบัน/2551 พฤษภาคม 30

* ศูนย์วิจัยและจัดการความรู้เพื่อการบริโภคยาสูบ (ศจย.) เผยผลสำรวจพฤติกรรมการสูบบุหรี่ของประชากรล่าสุดในปี 2550 พบว่า คนไทยอายุ 11 ปีขึ้นไป ที่สูบบุหรี่ทั้งเป็นประจำและครั้งคราว มีตัวเลขถึง 10.9 ล้านคน อัตราการสูบบุหรี่มีภาพรวมลดลง แต่เพิ่มขึ้นเฉพาะกลุ่มเยาวชนอายุ 15-18 ปี โดยเพิ่มจากปี 2549 คือ 6.6% เป็น 7.25% ขณะที่กลุ่มอายุ 19-24 ปี เพิ่มขึ้นจาก 19.66% เป็น 21.27% ซึ่งองค์การอนามัยโลกให้ความสำคัญกับเรื่องนี้อย่างยิ่ง  (กรุงเทพธุรกิจ)- เริ่มการก่อสร้างโอลิมปิกสเตเดียม ในกรุงลอนดอน สำหรับใช้ในการแข่งขันโอลิมปิกฤดูร้อน 2012 ที่จะจัดขึ้นในปี พ.ศ. 2555  (อีเอ็นอาร์)
}
กลิ่นสีและทีแปรง

กลิ่นสีและทีแปรง (ART FUNDAMENTAL) เป็นภาพยนตร์ไทย ผลงานการกำกับโดย ซานโต๊ส กลิ่นสี (ภาณุ น้อยอารีย์) หนึ่งในนักแสดงนำในสองภาคแรก ออกฉายในวันที่ 27 เมษายน ปี พ.ศ. 2539 เป็นภาพยนตร์ภาคต่อจาก กลิ่นสีและกาวแป้ง (2531) และ กลิ่นสีและกาวแป้ง 2 (2532) โดยตัวละครเป็นตัวใหม่เกือบทั้งหมด เนื้อหาไม่ได้เกี่ยวข้องกับเรื่องราวตัวละครในสองภาคแรก และมีเพียงบางตัวละครจากสองภาคแรกมาโผล่รับเชิญ เช่น ยุทธ (รับบทโดย วัชระ ปานเอี่ยม) ญาณ (รับบทโดย องอาจ เจียมเจริญพรกุล)

**โครงเรื่อง**
เป็นเรื่องราวชีวิตสนุกๆของนักศึกษา ภายในคณะจิตรกรรม มหาวิทยาลัยศิลปากร สร้างจากบทประพันธ์ ตอนต่อมา ของ ศ.เกียรติคุณพิษณุ ศุภนิมิตร ศิลปินแห่งชาติ สาขาทัศนศิลป์ (ภาพพิมพ์) ประจำปีพุทธศักราช ๒๕๖๕ ในชื่อ "กลิ่นสีและทีแปรง"

**นักแสดง**
 พูนพงษ์ สุทธิมูลนาม ..... วันฮาร์ท- วิจิตรา ตริยะกุล ..... จับจัง- ธรรมนูญ ทัศโน ..... บางรัก- ณัฐริกา ธรรมปรีดานันท์ ..... กี้ร์- อังคูณ ช่วงกรุด ..... ฮัลโหล- ธีรภัทร พัวพันทอง ..... เบบี้บอย- สมเกียรติ ทองมาก ..... จะเด็ด- สุริยะ พจน์ชัยจงดี ..... โซเวียต- บุษบา มหัตถพงษ์ ..... แมงเหม็น- ศุภมาศ พะหุโล ..... น้ำคลำ- วรรณภา พู่สกุลสถาพร ..... อุมา- พิชริยะประภา นาคบุญชัย ..... ลิลลี่- ขวัญลดา แซ่ลิ้ม ..... หม๋วย- วรภรรท สิทธิรัตน์ ..... โนะเนะ- วัชระ ปานเอี่ยม ..... ยุทธการ- ศุภกร อุดมชัย ..... ตะวัน- รัก กล้าณรงค์ ..... ฉลองชาย- องอาจ เจียมเจริญพรกุล ..... ญาณ- พัฒน เหลืองจรัสสุริยา ..... อ.ปัตยา- ปวันรัตน์ นาคสุริยะ ..... อ.ฝรั่ง- ธันชัย ปาละกูล ..... เสี้ยน- ค่อม ชวนชื่น ..... ใบ- กล้วย เชิญยิ้ม ..... สุริน- แหลมทอง หาญจางสิทธิ ..... สุทิน- สามารถ จับโจร ..... สุรา- ยุทธนา คำชำนาญ ..... ตีนผี- น้อง ..... ฉวีวรรณ- แอคอาร์ท ..... เฮเลน- แหม่ม ..... งามตา- เอ๋ ..... ป้อน- เจี๊ยบ ..... ถั่วงอก- โบ๊ท ..... สมาธิ- ลีออง ..... ลีออง

**เกร็ดข้อมูล**
 ธรรมนูญ ทัศโน (เปิ้ล ทีโบน) เสียชีวิตด้วยอุบัติเหตุทางรถยนต์ ในวันที่ 14 มกราคม พ.ศ. 2539 ก่อนภาพยนตร์ฉายเพียง 3 เดือน และอยู่ในระหว่างการตัดต่อ ทำให้เสียงบทสนทนาของ บางรัก ตัวละครนำที่เล่นในเรื่อง ถูกแทนด้วยเสียงของ กฤษณ์ ธรรมโชติกา (หนุ่ม ทีโบน) เพื่อนร่วมวง  ทีโบน เนื่องจากมีน้ำเสียงพูดคล้ายกัน- กลิ่นสีและทีแปรง ได้นำมาฉายทางทีวีไทยในคืนวันเสาร์ที่ 25 กันยายน พ.ศ. 2553 ในรายการแกะกล่องหนังไทย

**แหล่งข้อมูลอื่น**
  ไทยฟิล์ม-  หนังดี-  สยามเวป สนุก แฮนด์บิล date=2008-03-18 -  บทความจาก TK Park 
หมวดหมู่:ภาพยนตร์ไทย
หมวดหมู่:ภาพยนตร์ชีวิต
หมวดหมู่:ภาพยนตร์ตลกไทย
หมวดหมู่:ภาพยนตร์ไทยที่ออกฉายในปี พ.ศ. 2539
หมวดหมู่:ภาพยนตร์โดยสหมงคลฟิล์ม
สวิชญา วาทะพุกกะณะ

สวิชญา วาทะพุกกะณะ หรือที่คุ้นเคยในชื่อเดิม วิจิตรา ตริยะกุล (ชื่อเล่น: แนน; เกิดเมื่อวันที่ 10 พฤศจิกายน พ.ศ. 2522) เป็นนักแสดงหญิงชาวไทย

**ประวัติ**
สวิชญา วาทะพุกกะณะ หรือ วิจิตรา ตริยะกุล เข้าวงการจากภาพยนตร์เรื่องเสียดาย กำกับการแสดงโดย หม่อมเจ้าชาตรีเฉลิม ยุคล โดยรับบทเป็น แป๋ม ใน พ.ศ. 2537 จากการชักชวนของวิยะดา อุมารินทร์ ผู้เป็นอาแท้ ๆ  จนทำให้ วิจิตรา ตริยะกุล มีผลงานทางภาพยนตร์ ตามมาเป็นจำนวนมากได้แก่ น้ำเต้าหู้และครูระเบียบ 2 (พ.ศ. 2538), กลิ่นสีและทีแปรง (พ.ศ. 2539), ท้าฟ้าลิขิต (พ.ศ. 2540), กุมภาพันธ์ (พ.ศ. 2546), เดอะเมีย (พ.ศ. 2548) เป็นต้น นอกผลงานด้านภาพยนตร์ วิจิตรา ตริยะกุล ได้มีผลงานละครเป็นระยะ ได้แก่ แก้วตาหวานใจ (ช่อง 7), หัวใจในสุญญากาศ (ช่อง 7), มัจจุราชจำแลง (ช่อง 7), ฉลุย (ช่อง 3), วัยอลวน (ช่อง 3), วัยร้ายไฮสคูล (ช่อง 3) เป็นต้น นอกจากนั้นยังมีผลงานด้านพิธีกร รายการ Sign Variety ออกอากาศทางเนชั่น แชนแนล มีผลงานภาพยนตร์เรื่อง วงจรปิด รับบท หญิงสาวในลิฟท์ (พ.ศ. 2555)
นอกจากผลงานบันเทิงแล้ว ในทางการเมือง ยังเป็นผู้ที่สนใจติดตามการเมืองมาตั้งแต่เด็ก เคยผ่านการทำงานในคณะทำงานของพรรคการเมืองต่าง ๆ ในการเลือกตั้งเมื่อวันที่ 24 มีนาคม พ.ศ. 2562 ได้ลงรับสมัครรับเลือกตั้งในเขต 21 กรุงเทพมหานคร (บางนา, พระโขนง) ในสังกัดพรรครักษ์ผืนป่าประเทศไทย ปัจจุบันได้ย้ายมาสังกัดพรรคชาติพัฒนากล้า ซึ่งเธอได้รับคำชื่นชมจากการใช้ภาษามือสื่อสารกับผู้มีปัญหาทางการได้ยินในงาน ๆ หนึ่ง

**การศึกษา**
 มัธยมศึกษา : โรงเรียนราชวินิตบางแก้ว- ปริญญาตรี : คณะมนุษยศาสตร์ มหาวิทยาลัยรามคำแหง- ปริญญาโท : คณะรัฐศาสตร์ มหาวิทยาลัยรามคำแหง

**ผลงาน**

**ภาพยนตร์**
 เสียดาย รับบท แป๋ม (พ.ศ. 2537)- น้ำเต้าหู้และครูระเบียบ 2 (พ.ศ. 2539)- กลิ่นสีและทีแปรง (พ.ศ. 2539)- ถนนนี้หัวใจข้าจอง (พ.ศ. 2540)- ท้าฟ้าลิขิต (พ.ศ. 2540)- กุมภาพันธ์ รับบท เหมียว (พ.ศ. 2546)- บุปผาราตรี รับบท ครู (พ.ศ. 2546)- เดอะเมีย รับบท ปุ๊ย (พ.ศ. 2548)- วงจรปิด รับบท หญิงสาวในลิฟท์ (พ.ศ. 2555)

**ละครโทรทัศน์**
 2538 เขย่าขวัญวันพุธ (ช่อง 3)- 2540 สาวใช้ไฮเทค (ช่อง 3)- 2541 ฉลุย (ช่อง 3)- 2542 วัยอลวน อลวนหนนี้...ไม่มีถอย (ช่อง 3)- 2543 เจ้าสัวน้อย (ช่อง 7)- 2543 มัจจุราชจำแลง (ช่อง 7)- 2544 หัวใจในสุญญากาศ (ช่อง 7)- 2544 วัยร้ายไฮสคูล (ช่อง 3)- 2546 แก้วตาหวานใจ (ช่อง 7)- 2546 หนึ่งฤทัย (ช่อง 3)- 2547 ผักบุ้งกับกุ้งนาง (ช่อง 7)- 2548 มิตร ชัยบัญชา มายาชีวิต (ช่อง 7)- แรกรุ่นวุ่นรัก (ช่อง 3)- อยากเก็บเธอไว้คนเดียว (ช่อง 5)- วัยอลวน (ช่อง 3)- รักเกิน100- สืบจากศพ

**พิธีกร**
 รายการ แอท ไซน์ วาไรตี้ (@Sign Variety) ออกอากาศทาง เนชั่น แชนแนล

**มิวสิควีดีโอ**
 เพลง "ครูกระดาษทราย" ของ ทราย เจริญปุระ

**รางวัล**
 รางวัลภาพยนตร์แห่งชาติ สุพรรณหงส์ ครั้งที่ 4 (พ.ศ. 2537) สาขา ดาราประกอบหญิงยอดเยี่ยม จากภาพยนตร์เรื่องเสียดาย - รางวัลภาพยนตร์แห่งชาติ สุพรรณหงส์ ครั้งที่ 7 (พ.ศ. 2540) สาขา ดาราประกอบหญิงยอดเยี่ยม จากภาพยนตร์เรื่องท้าฟ้าลิขิต 

**อ้างอิง**

**แหล่งข้อมูลอื่น**
  ประวัติ วิจิตรา ตริยะกุล จากthaifilmdb-  ประวัติ วิจิตรา ตริยะกุล จากnangdee
หมวดหมู่:นักแสดงหญิงชาวไทย
หมวดหมู่:ผู้ชนะรางวัลนักแสดงสมทบหญิงยอดเยี่ยมสุพรรณหงส์
หมวดหมู่:พิธีกรชาวไทย
หมวดหมู่:นักการเมืองสตรีชาวไทย
หมวดหมู่:พรรครักษ์ผืนป่าประเทศไทย
หมวดหมู่:พรรคชาติพัฒนากล้า
หมวดหมู่:บุคคลจากโรงเรียนราชวินิตบางแก้ว
หมวดหมู่:บุคคลจากคณะมนุษยศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
ตำบลจักราช (อำเภอจักราช)

จักราช เป็นตำบลหนึ่งในอำเภอจักราช จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลจักราช และ องค์การบริหารส่วนตำบลจักราช เป็นที่ตั้งของศูนราชการอำเภอจักราช

**อาณาเขตติดต่อ**
 ทิศเหนือ     ติดต่อกับ ตำบลหนองระเวียง (อำเภอพิมาย) และตำบลหนองพลวง (อำเภอจักราช)- ทิศใต้       ติดต่อกับ ตำบลศรีละกอ และตำบลหนองขาม- ทิศตะวันออก ติดต่อกับ ตำบลหลุ่งประดู่ (อำเภอห้วยแถลง) และตำบลหินโคน (อำเภอจักราช)- ทิศตะวันตก  ติดต่อกับ ตำบลทองหลาง 

**การปกครอง**

**หมู่บ้าน**
ตำบลจักราช ประกอบด้วย หมู่บ้าน ดังนี้- หมู่ที่ 1 หนองคล้า- หมู่ที่ 2 โนนพฤกษ์- หมู่ที่ 3 ตะกุดเครือปลอก- หมู่ที่ 4 จักราช- หมู่ที่ 5 หนองบัวกลาง- หมู่ที่ 6 โคกซาด- หมู่ที่ 7 หนองนกกวัก- หมู่ที่ 8 หนองพลวง- หมู่ที่ 9 หนองพฤกษ์- หมู่ที่ 10 หนองจอก- หมู่ที่ 11 น้ำซับ- หมู่ที่ 12 สะพานถม- หมู่ที่ 13 โนนงิ้ว- หมู่ที่ 14 โนนพะไล

**การปกครองส่วนท้องถิ่น**
พื้นที่ของตำบลจักราช อยู่ในความรับผิดชอบองค์การปกครองส่วนท้องถิ่น 2 หน่วยงาน คือ- สถิติจำนวนประชากรและบ้านของตำบลจักราช ข้อมูล ณ ธันวาคม 2564

**อ้างอิง**
จักราช
ชูศักดิ์ ราษีจันทร์

ชูศักดิ์ ราศรีจันทร์ เป็นนักเขียนที่มีชื่อเสียง ด้วยมีชื่อเสียงเป็นที่ต้องการของสำนักพิมพ์หลายสำนักพิมพ์ เมื่อเขียนพร้อม ๆ กันหลายสำนักพิมพ์ จึงมีหลายนามปากกา ชูศักดิ์ ราษีจันทร์ เริ่มต้นงานเขียนในนิตยสาร "ฟ้าเมืองไทย" ของ อาจินต์ ปัญจพรรค์ มีผลงานเขียนสารคดีชีวิตของมัคคุเทศก์ในชุด "ไกด์บางกอก" จนโด่งดังด้วยนามปากกา "ต๊ะ ท่าอิฐ" ต่อมาเริ่มเขียนนวนิยายบู๊ที่นิตยสาร "บางกอก" รายสัปดาห์ ด้วยนามปากกา "ต๊ะ ท่าอิฐ" และ "น่าน นฤบดินทร์" ส่วนผลงานนวนิยายแนวบู๊ ที่มีบทรักวาบหวามพิสดาร จะใช้นามปากกา "ก้องหล้า สุรไกร" ช่วงหนึ่งยังเขียนแนวนี้ลงหนังสือพิมพ์ไทยรัฐ และเขียนสารคดีเกี่ยวกับทหารรับจ้างของไทยในลาว และเวียดนาม ด้วยนามปากกา "เชียงแสน ราษีจันทร์" 
ช่วงที่มีชื่อเสียงสูงสุด คือ ช่วงที่เขียนนิยายบู๊ที่นิตยสาร "บางกอก" ซึ่งนิยายของเขาถูกซื้อไปสร้างเป็นภาพยนตร์จอเงินเกือบทุกเรื่อง จนสนิทคุ้นเคยกับสมบัติ เมทะนี ที่มาซื้อนิยายเขาไปสร้างเป็นภาพยนตร์ เพราะเกิดปีเดียวกัน เคยได้รับเชิญให้แสดงภาพยนตร์ คู่กับสมบัติ เมทะนี และจารุณี สุขสวัสดิ์ ในเรื่อง"สลักจิต" ต่อมาด้วยปัญหาสุขภาพ จึงห่างหายจากงานเขียน ปัจจุบันเลิกเขียนผลงานใหม่ ๆ แล้ว
ชูศักดิ์ ราษีจันทร์ เกิดเมื่อวันที่ 12 มิถุนายน พ.ศ. 2480 ที่ตำบลท่าอิฐ อำเภอเมืองอุตรดิตถ์ จังหวัดอุตรดิตถ์ เป็นศิษย์เก่าคณะนิติศาสตร์ มหาวิทยาลัยธรรมศาสตร์ แต่เรียนไม่จบ แล้วหันไปเรียนวิทยาลัยครู เป็นครูสอนวิชาภาษาอังกฤษที่โรงเรียนในจังหวัดอุตรดิตถ์ เคยมีประสบการณ์เป็นไกด์ผีอยู่ในกรุงเทพ และเป็นล่ามให้กับทหารซึ่งนำมาใช้เขียนสารคดีชุด "ไกด์บางกอก" ที่สร้างชื่อเสียงให้
ระหว่างเป็นครูสอนภาษาอังกฤษ ชูศักดิ์ ราษีจันทร์ เขียนเรื่องสั้นและสารคดีส่งนิตยสาร แต่ไม่มีชื่อเสียงนัก จนกระทั่งได้เขียนสารคดีเกี่ยวกับชีวิตมัคคุเทศก์ ส่งให้ "ฟ้าเมืองไทย" ซึ่งมี อาจินต์ ปัญจพรรค์ เป็นบรรณาธิการ เมื่อ พ.ศ. 2513 แต่ไม่ได้ตีพิมพ์ จนกระทั่งวันหนึ่งทางสำนักพิมพ์เกิดติดขัดเรื่องต้นฉบับในชุด "บ้านนี้มีห้องว่างให้เช่า" ของ 'รงค์ วงษ์สวรรค์ ซึ่งเป็นเรื่องเอกในฉบับมาไม่ทัน เฉลิมศักดิ์ ศิลาพร ผู้ช่วยบรรณาธิการจึงนำเรื่อง "แหม่มสอนจูบ" ของ ต๊ะ ท่าอิฐ มาลงตีพิมพ์แทน ปรากฏว่าเป็นที่นิยม และสร้างชื่อเสียงให้กับ ต๊ะ ท่าอิฐ มาตั้งแต่นั้น

**อ้างอิง**
หมวดหมู่:บุคคลจากอำเภอเมืองอุตรดิตถ์
หมวดหมู่:นักเขียนสารคดีชาวไทย
หมวดหมู่:นักเขียนนวนิยายชาวไทย
หมวดหมู่:บุคคลที่เกิดในปี พ.ศ. 2480
ธรรมนูญ ทัศโน

ธรรมนูญ ทัศโน  หรือ เปิ้ล ทีโบน  เกิดในปี พ.ศ. 2510 เป็นนักร้องแนวเร็กเก้ และนักดนตรีชาวไทย  มีผลงานในวงทีโบน มีเพลงร้องในนามวงทีโบนที่ฮิตอย่าง เธอเห็นท้องฟ้านั้นไหม  เสียชีวิตเมื่อวันที่ 14 มกราคม ปี พ.ศ. 2539 จากอุบัติเหตุทางรถยนต์ ด้วยวัยเพียง 29 ปี

**ประวัติ**
เปิ้ล เกิดช่วงปี พ.ศ. 2510 ข้อมูลไม่ยืนยัน แต่หลายคนบอกว่าเขาเป็นชาว จ.ชลบุรี เขาเป็นสมาชิกวงทีโบนตั้งแต่ยุคก่อตั้งกับเพื่อนสมาชิกอีก 8 คน 
แรกเริ่มก็รวมตัวกันเล่นกันอยู่ที่ "ร้านบลูยีนส์" โดยชื่อวง ‘ทีโบน’ นั้นนำมาจากป้ายชื่อยีห้อของกางเกงยีนส์ที่ แก๊ป-เจษฎา ธีระภินันท์ ออกแบบขาย ต่อมาทีโบนได้ไปแจมเล่นอะคูสติกกับ โอ๋ (ธีร์ ไชยเดช) ที่ร้านแซ็กโซโฟน ย่านอนุสารีย์ชัยสมรภูมิ  
จนฝีมือไปเข้าตา “ประภาส ชลศรานนท์” จึงชักชวนวงทีโบนให้มาทำอัลบั้ม จากนั้น ด้วยประโยค "สนใจมาเป็นซูปเปอร์สตาร์มั้ย?” จาก จิก ประภาส ชลศรานนท์ พวกเขาจึงได้ก้าวเข้าสู่ในวงการเป็นศิลปินเพลง จึงทำให้เกิด ‘ทีโบน’ ชุดแรกขึ้นมา เมื่อปี พ.ศ. 2535 ชื่อชุด “จังหวะนี้ใจดีเข้ากระดูกดำ” มีเพลงฮิตอย่าง “เธอเห็นท้องฟ้านั่นไหม” ที่เปิ้ลเป็นผู้ขับร้อง แจ้งเกิดไปเลยในชุดแรก ต่อมาทีโบนออกอัลบั้มชุดที่ 2 ‘คุณนายสะอาด’ ปี 2537 ตามมาด้วยจบอัลบั้มชุดที่ 3 ‘เล็ก ชิ้น สด’ 2537 ที่มีเพลงเพราะอย่าง ‘แรงดึงดูด’ ที่ดังปังมากๆ 
เพราะได้เป็นเพลงโฆษณาขนมขบเคี้ยวชิ้นหนึ่งวัยรุ่นชื่นชอบ โดยมีพระเอกโฆษณาคือเจสัน ยัง ขณะยังเป็นวันรุ่น ต้องบอกเลยว่า ในช่วงเวลานั้นวงทีโบน และเปิ้ล นับว่ากำลังได้รับความนิยมเป็นวงกว้างทั้งเรื่องดนตรีและการแสดง 
ช่างน่าเสียดายที่ภาพยนตร์ซึ่งเขาเล่นไว้ ยังไม่ทันได้เข้าฉาย ก็เกิดข่าวเศร้าเมื่อวันที่ 14 มกราคม พ.ศ. 2539 เปิ้ลประสบอุบัติเหตุทางรถยนต์เสียชีวิตทันทีในวัยเพียง 29 ปีเท่านั้น

**ผลงาน**

**เพลง**
 วงทีโบน
** อัลบั้ม "จังหวะนี้ใจดี เข้ากระดูกดำ" (2535)
** อัลบั้ม "คุณนายสะอาด" (2537) 
** อัลบั้ม "เล็กชิ้นสด" (2537)

**ภาพยนตร์**
 พ.ศ. 2539 กลิ่นสีและทีแปรง ..... บางรัก

**อ้างอิง**

**แหล่งข้อมูลอื่น**
  หนังดี-  ภาพจากพันธ์ทิป
2539
หมวดหมู่:นักดนตรีชาวไทย
หมวดหมู่:นักร้องชายชาวไทย
หมวดหมู่:นักแสดงชายชาวไทย‎‎
หมวดหมู่:นักแสดงชายชาวไทยในศตวรรษที่ 20‎‎
หมวดหมู่:เสียชีวิตจากอุบัติเหตุทางถนนในประเทศไทย